hu hu fi is pt en es fi da fi et fr en en en is is is is is is is is is is is is is is is is es en is is is en is is is is is is en is is en en en is is es es en en is is is en en ja en en
#WithRefugees – Alþjóðlegi flóttamannadagurinn, 20. júní - Mojtaba
Draumur hans er að finna lækningu við krabbameini
Mojtaba var 13 ára þegar hann flýði undan Talíbönum
Mojtaba, 22: : „Ferðalagið til Evrópu var mjög erfitt. Ég var bara 13 ára. Á leiðinni til Evrópu missti ég eldri bróður minn. Hann drukknaði á siglingunni frá Tyrklandi til Grikklands. Eftir það þurfti ég að spjara mig sjálfur. Það sem mér fannst erfiðast var að vita aldrei hverjum ég gæti treyst. Heppnin var samt með mér. Í Austurríki fann ég fjölskyldu sem studdi mig og stendur enn við bakið á mér. Og nú er ég í háskóla að læra sameindalíffræði.
„Þegar ég var að vaxa úr grasi lærði ég engin raunvísindi. Ég hjálpaði foreldrum mínum að yrkja jörðina í Ghazni-héraðinu. Þau voru bændur sem ræktuðu kartöflur, ávexti og grænmeti. Talíbanarnir voru alltaf á næsta leiti. Við vorum hlut af Hazara-minnihlutahópnum og þess vegna í stöðugri hættu. Okkur leið eins og við værum í fangelsi. Við höfðum ekki fullt athafnafrelsi og fyrr eða síðar myndi koma að því að það yrði ráðist á okkur. Eina von okkar um öruggt líf var að komast til Evrópu.
„Nú er fólkið mitt í Afganistan komið til mín og ég á möguleika á að láta drauminn um að vinna að krabbameinsrannsóknum rætast. Mig langar til að ljúka doktorsnáminu í öðru landi, kannski Skotlandi, vegna þess að þar eru færir sérfræðingar á sviði heilarannsókna. Ég er staðráðinn í að leggja mitt til baráttunnar gegn krabbameini.“
Mojtaba Tavakoli, 22 ára, flúði Afganistan þegar hann var 13 ára. Í dag nemur hann sameindalíffræði með áherslu á krabbameinsrannsóknir við Læknaháskólann í Vín í Austurríki.
Mojtaba, 22 ára, heldur á yngsta bróður sínum, hinum 1 árs Omid Tavakoli, ásamt móður sinni Rehana Rahimi, 46 ára, á heimili fjölskyldunnar.
Mojtaba vinnur á rannsóknarstofu í Læknaháskólanum í Vín. 13 ára flúði hann ógnarstjórn talíbana, en bróðir hans drukknaði í Eyjahafi. Í dag er hann læknanemi og dreymir um að finna lækningu við krabbameini.
Tavakoli-fjölskyldan nýtur saman hefðbundins kvöldverðar. Frá vinstri: Móðir Mojtaba, Rehana Rahimi (46 ára), systirin Zahra Tavakoli (17 ára), Mojtaba Tavakoli (22 ára), bróðirinn Omid Tavakoli (1 árs) og faðir hans Joma Ali Tavakoli (53 ára)
Mojtaba (annar frá vinstri) og vinir hans í grillveislu í Vín í Austurríki. „Ég dái Vín. Það er falleg borg og þar á ég heima.“
Mojtaba sinnir náminu langt fram á kvöld í herbergi sínu heima hjá stjúpforeldrum sínum. Hann vonast til að ljúka doktorsprófi í krabbameinsrannsóknum.
Mojtaba Tavakoli hafði aðeins lokið grunnskólanámi þegar hann flýði Talíbana í Afganistan, þá 13 ára gamall. Nú er hann 22 ára og leggur stund á nám í sameindalíffræði við læknadeild háskólans í Vín og stefnir á að sinna krabbameinsrannsóknum í framtíðinni. Tavakoli-fjölskyldan, sem tilheyrir hinum undirokaða minnihlutahópi Hazara í Afganistan, sendi tvo syni sína til Evrópu árið 2006 til að koma þeim undan kúgun Talíbana. Eftir að eldri bróðirinn, Morteza, sem var 18 ára, drukknaði á ferðinni yfir Eyjahafið hélt Mojtaba áfram ferðinni einn. Í Austurríki komst hann í umsjá austurrískra hjóna, Marion Weigl og Bernhard Wimmer.
Eftir að Mojtaba hafði verið veitt hæli í Austurríki gat hann fengið fjölskyldu sína í Afganistan til sín líka. Annar bræðra hans, hinn 12 ára gamli Mustafa, lést úr krabbameini í Vínarborg árið 2014. Þessi missir, og manngæska þeirra sem hafa stutt Mojtaba og fjölskyldu hans, hefur orðið Mojtaba hvatning til framtíðar.
„Ég hef séð margt sem tvisvar sinnum eldra fólk en ég hefur aldrei orðið vitni að,“ segir hann. „Vegna þessa geri ég miklar kröfur til sjálfs mín og vil nota tækifærin sem ég hef fengið til að gera fjölskyldu mína stolta af mér.
Sýndu þína samstöðu með flóttamönnum #WithRefugees Skrifaðu undir áskorunina – Skrifaðu undir í dag
Fylgjast með – Fylgdu okkur á:
Right Petition Text – IS
Sýndu þína samstöðu með flóttamönnum #WithRefugees
Skrifaðu undir í dag
Solaf og fjölskylda hennar flúðu styrjöldina í Sýrlandi
Solaf hefur yndi af íþróttum og dreymir um að búa í Bandaríkjunum
Lim flúði átök og ofbeldi í Suður-Súdan, einn síns liðs
Lim langar að verða læknir
Carmen flúði átök í Kólumbíu ásamt dóttur sinni.
Carmen vonast til þess að starf hennar verði öðrum konum hvatning.
Með þínu framlagi getum við hjálpað fleiri fjölskyldum í neyð.
Stay Connected – IS
Sign our petition – IS
Sýndu samstöðu með flóttamönnum #WithRefugees.
Skrifaðu undir strax í dag
World Refugee Day - 20 June © 2017 UNHCR.